# Zápisnica z členskej schôdze Jednoty dôchodcov Slovenska z 13.3.2024

## Základná organizácia Liptovský Ondrej

Prítomní: 26 členov (viď prezenčná listina)

Program: 1.Privítanie – starosta Ľuboš Žúbor, ospravedlnil predsedníčku pani Pilarovú, ktorá sa nemohla zúčastniť zo zdravotných dôvodov. Program členskej schôdze bol schválený jednomyseľne.

2. Zhodnotenie činnosti za uplynulý rok – predniesol starosta Ľuboš Žúbor podľa podkladov pripravených predsedníčkou.

3.Plán práce na rok 2024 – predniesol pán Ľuboš Žúbor. Aktivity sa opierajú o činnosť OO JDS, zároveň vyzval prítomných doplniť o ďalšie aktivity v časti diskusie

4.Informácie o rekondičných pobytoch predniesol člen výboru pán Kresák. Za našu organizáciu sa takýchto pobytov nezúčastnil ani jeden člen, hoci ponuky boli. Navrhuje nadviazať priamy kontakt na zodpovedného pracovníka OO JDS, aby bola ponuka pružnejšia.

5. Členské príspevky a hospodárenie roky 2023, 2024 – pokladníčka pani Zajacová. Stav v pokladni je 58,10€. Aktivity – zdobenie medovníčkov, prednáška Regionálneho úradu verejného zdravotníctva spojená s občerstvením a obedom boli sponzorované OÚ Lipt. Ondrej a vlastných zdrojov členov. Pre rok 2024 navrhla zvýšiť členský príspevok na sumu 5€/člena.

6. Prítomní členovia jednomyseľne schválili hospodárenie , návrh rozpočtu prispôsobiť aktivitám a príspevok 5€/osobu a dohodli sa na zaplatení príspevku do konca marca 2024.

7. Diskusia: vystúpili:

 7.1. pán Ľuboš Žúbor oznámil rezignáciu predseníčky Zdenky Pilarovej na funkciu zo zdravotných dôvodov. Vyzval členov, aby navrhli, kto by bol vhodným kandidátom a zároveň má o takúto funkciu záujem – odmietli páni Ján Uličný aj Ján Kresák. Prítomní navrhli pánu Žúborovi, ktorý je starostom a zároveň dôchodcom, aby sa stal predsedom . Tento návrh bol jednomyseľne schválený. Pán Žúbor si vybral svojho zástupcu pána Dušana Husárika. Ostatní členovia výboru ostávajú ........................................ (doplniť ) Predseda je volený v zmysle stanov na obdobie ............................ rokov

 7.2. Diskusia sa viedla k doplneniu plánu práce na rok 2024. Pán Žúbor navrhol zorganizovať brigádu na cintoríne – doplniť do plánu práce v jarných mesiacoch. Pán Hollý – navrhol jednu väčšiu aktivitu pre všetkých členov, napr. výlet, návšteva divadla a jednu brigádu. Pán Kresák potvrdil, zároveň je potrebné nechať priestor menším skupinkám na aktivity- športové, turistické, kultúrne podľa svojho záujmu a kondície. On má záujem o turistické aktivity. Pán Ondernický – súhlasí s brigádou, ukáže sa, kto má o členstvo záujem. Pani Zajacová – vhodné je využitie vlakov zadarmo pre menšie skupinky. Pán Hollý – aj prechádzka v katastri obce je zážitok. Pán Pleva – prihlásili sa noví členovia pán Ľubomír Pleva, Alica Plevová z Konskej, pani Helena Siváková z Lipt. Mikuláša, Pán Drahomír Hollý a Anna Hollá z Lipt. Ondreja. Požiadali o vystavenie preukazov. Pán Pleva sa informuje o druhoch preukazov JDS. Viacerí členovia prejavili záujem o zľavy na vstupnom do aquaparkov Tatralandia a Bešeňová na základe preukazov.

 7.3. Pán Kresák – požiadal prítomných o súhlas so spracovaním osobných údajov – konkrétne telefónnych čísel , aby mohli byť zasielané SMS k ponúkaným kúpeĺným návrhom a konaným aktivitám. Zároveň požiadal, aby boli pozvánky na schôdzu pre starších zároveň dávané do schránok, nakoľko nie každý si včas otvorí SMS. Takúto požiadavku potvrdili viacerí členovia.

7.4. Návrh na vytvorenie zoznamu osôb s uvedením telefónnych čísel kvôli zasielaniu SMS

8. Uznesenie:

1. členská schôdza sa uzniesla na schválení správy o činnosti, správy o hospodárení , členskom príspevku 5€/osobu

2. členská schôdza navrhuje doplniť plán práce o brigádu v obci v jarných mesiacoch a jednu spoločnú aktivitu vhodnú pre všetkých členov. Zároveň odporúča členom ďalšie aktivity v menších skupinách podľa záujmu.

3. členská schôdza schvaľuje nového predsedu pána Ľuboša Žúbora na funkčné obdobie do ........

9. Záver – ponúknuté občerstvenie z vlastných zdrojov členov a zdrojov OÚ Liptovský Ondrej

V Liptovskom Ondreji, 13.3.2024

Zápisnicu napísala: Ing. Mária Zajacová